Universitatea Craiova, locul 3 în play-off, și U Cluj, câștigătoarea barajului din play-out, joacă duminică, 26 mai, de la ora 20:00, în Bănie, meciul decisiv pentru al doilea loc în Conference League. Câștigătoarea ar trebui să însoțească CFR Cluj în preliminariile UECL.
Datele ar putea fi date însă peste cap în cazul în care UEFA îi va refuza licența pentru Europa League câștigătoarei Cupei României Betano, Corvinul. Hunedorenii au o situație juridică ce nu le-a permis promovarea în SuperLiga și au solicitat să fie acceptați în cupele europene în regim extraordinar.
Forul de la Nyon ține în joc de glezne clubul din Hunedoara, Liga Profesionistă de Fotbal, echipele implicate în barajul de duminică, Universitatea Craiova și U Cluj, dar și Farul.
”Încă nu am primit niciun răspuns de la UEFA. Posibil vineri (n.r. 24 mai), din câte am înțeles”, a transmis pentru FANATIK, Claudiu Sav, purtătorul de cuvânt al divizionarei secunde, Corvinul. FRF a trimis ”dosarul Corvinul” la UEFA pe 15 mai, în ziua finalei Cupei României Betano.
Noi nu știm la ora asta cine va juca în Europa League. Corvinul încă nu și-a luat licența. Nu e normal să nu știm la finalul campionatului cine joacă în cupele europene”, Mihai Rotaru, finanțator Universitatea Craiova
Din informațiile aflate de FANATIK de la FRF, 31 mai este termenul limită la care UEFA comunică deciziile în privința licențelor de participare în cupele europene inter-cluburi. Adică, după disputarea barajului Universitatea Craiova – U Cluj, care era programat inițial pe 2 iunie, dar a fost devansat cu opt zile, prin comprimarea sezonului de către LPF, pentru a permite echipei naționale să se pregătească de EURO 2024.
Chiar dacă se așteaptă ca acordarea licenței pentru Corvinul să fie o simplă formalitate, la FRF se ia în calcul și planul B. Ceea ce ar însemna ca meciul Universitatea Craiova – U Cluj să se joace degeaba, iar ”Șepcile roșii” să rejoace barajul cu Farul, echipa clasată pe locul 4 din play-off, care a plecat în vacanță și a început să se despartă de anumiți jucători.
Corvinul ia licența, nu vă faceți griji” – Andrei Vochin, consilier FRF
Echipele care merg în Europa dacă Corvinul primește licența UEFA:
Echipele care merg în Europa dacă Corvinul NU primește licența UEFA: